Tri Baruch Korman on messiaaninen juutalainen, -
joka on tutkinut Raamattua laajalti rabbiinisissa kouluissa.
Hän on löytänyt monia aarteita, joita hän haluaa nyt jakaa muillekin.
Tervetuloa ohjelmaan, tri Baruch Korman.
On ilo olla täällä. Kiitos tästä mahdollisuudesta. - Ilman muuta.
Teillä on opintokeskus Israelissa.
Siellä opetat Raamatusta löytämiäsi aarteita.
Keitä opiskelijat ovat?
Joukko on monimuotoinen. Osa on asunut Israelissa sukupolvien ajan.
Osa on tullut entisestä Neuvostoliitosta.
Heitä kaikkia yhdistää se, että he etsivät totuutta.
Totuutta, jota he haluavat soveltaa elämäänsä.
He löytävät sen Jumalan Sanasta. Se muuttaa heidän elämänsä -
ja tuo heidät Elävän Jumalan, Israelin Jumalan, yhteyteen.
Valtaosa on siis juutalaisia, jotka eivät ole kuulleet Messiaasta.
Ei. Valtaosa on kuullut. Meillä on vain muutama, joka ei ole uskova.
Kaikki ovat juutalaisia. Puhuvat hepreaa. Opetuskieli on heprea.
Valtaosa on jo löytänyt Messiaan joko työmme kautta tai muuta kautta.
He tulevat opetuslapseuskouluun saadakseen varustusta Sanasta -
ja voidakseen kertoa Raamatun totuuksia muillekin.
Mikä on tärkeintä, mitä haluat heidän oppivan siellä?
Että Jumalan Sana on luotettava. Siinä ei ole virheitä.
Jos he haluavat kokea Jumalan ja Hänen toimintansa elämässään...
Pelastumme armosta uskon kautta, ei tekojen.
Mutta jos haluamme Jumalan voitelun, voiman ja siunaukset, -
uskon tulee johtaa kuuliaisuuteen. Kuuliaisuus ei pelasta, -
mutta pelastettuina meidän pitää olla kuuliaisia.
Luottaa Jumalaan ja soveltaa Sanaa elämäänsä.
Ihmiset kyllä ymmärtävät Jumalan uskollisuuden.
Jumala on oikeudenmukainen. Hän ei unohda tekojamme, Sana sanoo.
Kuuliaisuus Jumalaa kohtaan motivoi aina vain suurempaan kuuliaisuuteen.
Sanoit, että se muuttaa heidän elämänsä.
Onko sinulla kertoa esimerkkiä opiskelijasta, -
jonka elämän Jumala muutti opintojen kautta?
Monien tausta ei välttämättä ole uskonnollinen.
Ison osan on. Uskonnollisella tarkoitan ortodoksijuutalaisuutta.
Osa taas on tullut vaikkapa entisestä Neuvostoliitosta.
Viettivät lapsuutensa siellä mutta ovat olleet Israelissa 30―40 vuotta.
Kotitausta oli ehkä ateistinen tai liberaali.
Heillä oli tietty elämänkatsomus.
Kun he tulevat uskoon, elämänkatsomus muuttuu radikaalisti.
Jumala otti pois asiat, jotka aiemmin olivat tärkeitä; tavoitteet, unelmat, -
ja antoi tilalle jotain uutta ja aidosti tyydyttävää.
He eivät kaipaa enää samoja asioita vaan suhtautuvat innolla tulevaan.
Uusi elämä innostaa. He suhtautuvat palavasti elämän mahdollisuuteen.
Se kuulostaa suurenmoiselta.
Vartuit Chicagossa tyypillisessä amerikanjuutalaisessa perheessä.
Kerrot ehkä, oliko se uskonnollinen vai maallistunut.
Onko rakkautesi Raamattua kohtaan peräisin lapsuudestasi?
Juutalaisuudessa on pyhiä kirjoituksia.
Tutkimamme tekstit liittyivät Jumalan Sanaan, mutta ne eivät olleet sitä.
Esimerkiksi gemara, mišna, shulhan arukh ― tärkeimmät tekstit.
Ne sisältävät Jumalan Sanaa, mutta eivät ole sitä.
Jossain vaiheessa minut haastettiin lukemaan Jumalan Sanaa.
Se oli minulle järkytys. Eräs amerikkalainen kristitty -
Yhdysvaltojen eteläosista kehotti minua lukemaan Jumalan Sanaa.
Niinpä ostin Raamatun, jossa oli rinnakkain hepreaa ja englantia.
Se sisälsi nk. Vanhan testamentin.
Minut haastettiin lukemaan se. Se muutti elämäni.
Iso osa työtämme on yrittää saada ihmiset lukemaan Jumalan Sanaa.
Kun ihminen lukee Raamattua, Pyhä Henki tulee tilanteeseen -
ja valaisee tekstiä ja elämät muuttuvat.
Kerroit, että lapsuutesi Chicagossa oli tyypillinen -
tai normaali juutalainen lapsuus.
Millaisena näit kristityt siihen aikaan siinä yhteisössä?
Hyväksyivätkö kristityt sinut -
vai ajattelitko, etteivät kristityt ole juutalaisten ystäviä?
Etupäässä eivät ystäviä.
Todella paljon vainoa on tehty -
Kristuksen nimissä ja kristillisestä taustasta.
Teemme työtä Romaniassa jäljelle jääneen juutalaisen yhteisön parissa.
Kun tarkastellaan holokaustia Romaniassa, -
mukana toteuttamassa sitä oli puolue, -
joka kutsui itseään kristilliseksi.
Lapsuudessani meillä oli vahva tunne, että kristityt voivat olla vaarallisia.
Heihin ei voinut luottaa. Heidän ystävyytensä oli häilyväistä.
Yleisesti ottaen juutalaisyhteisö suhtautuu hyvin varauksellisesti, -
epäluuloisesti ja pelokkaasti ystävyyteen kristittyjen kanssa.
Kun joku juutalainen tulee uskoon, monesti perhe hylkää hänet.
He katkaisevat välit häneen kokonaan.
Meillä ei ollut niin. Vanhempani ovat aina osoittaneet rakkautta minulle -
niin hyvinä kuin huonoinakin aikoina. Minulla ei ollut sellaista huolta.
Veljeni oli ylipäätään hyvin uskonnonvastainen.
Olipa kyse ortodoksijuutalaisuudesta tai mistä tahansa, hän torjui kaiken.
Uskoontuloni aikoihin olin juuri aloittanut opiskelut.
Opiskelutoverit olivat tottuneet erilaisuuteen.
En voi sanoa, että kohtasin vainoa tai vastustusta.
Mutta sitten kun päätin muuttaa perheeni kanssa Israeliin -
ja vein vanhempieni ainoat kolme lastenlasta pois heidän luotaan, -
silloin alkoi vastustus. "Mitä ihmettä? Miksi ihmeessä teet näin?
Jumala ei halua, että muutat Israeliin."
Vaikka Raamattu todistaa, että Hän tuo kansan takaisin sinne.
Se aiheutti vastustusta vanhempieni ja sukuni keskuudessa.
Minua kiinnostaa, miten löysit Messiaan Sanasta, -
sillä nykyisin pidät Sanaa tärkeänä ja rakastat Sanaa.
Miten Sana muutti elämäsi?
Miten tulit vakuuttuneeksi, että Jeesus on Messias?
Luin Sanaa. Jumalan työ ei aina tunnu meistä loogiselta.
Joistain asioista vain tietää, että Hän on ne ilmoittanut ja vahvistanut, -
mutta välttämättä ei osaa sanoa, miksi.
Kun luin lisää Sanaa, näin selvästi, -
että profeetat kertoivat Jeshuasta.
Se on Jeesuksen hepreankielinen nimi. Tajusin, että Hän on Messias.
Opin, mitä Hänen oli määrä tehdä ja mitä Hän teki.
Niinpä vähitellen tulin uskoon. Se ei tapahtunut yhdessä yössä.
Se oli noin 3―4 kuukauden prosessi, -
jossa luin Raamattua ja monet rukoilivat puolestani. Siitä olen varma.
Kävin kokouksessa tietämättä etukäteen, että se oli kristillinen.
Luulin, että se oli opiskelija- tapaaminen eikä raamattutunti.
Tulin kohdatuksi siellä.
He rukoilivat pelastukseni puolesta.
En tiennyt sitä silloin. Vasta jälkeenpäin.
Kun puolestani rukoiltiin ja luin Raamattua, -
Jumala vahvisti sydämelleni Sanan kautta, että Jeshua on Jumalan Poika.
Esimerkkinä tuttu raamatunkohta, jossa Jeshua valitsee opetuslapset.
Hän tapaa kaksi veljesparia -
ja sanoo heille: "Seuratkaa minua. Teen teistä ihmisten kalastajia."
Etenkään kansojen kristityt eivät yleensä pohdi, miksi Hän sanoi niin.
1. Moos. kirjassa on jae, joka sanoo samaa kaikissa kielissä; -
englannissa, espanjassa, romaniassa ja myös suomessa ja ruotsissa.
"Enkeli, joka on minut pelastanut kaikesta pahasta".
Katkelmassa Jaakob siunaa Joosefin poikia.
"Enkeli, joka on minut pelastanut kaikesta pahasta, -
[vaikuttakoon, että] heitä mainittaessa mainittakoon minun nimeni -
[...] ja he lisääntykööt suuresti keskellä maata".
Kirjaimellisesti: "Lisääntykööt he kuin kalat."
Hepreankielisessä tekstissä sana "dag" [kala] on verbimuodossa.
Jeshuan sanat opetuslapsille -
liittyvät tähän messiaaniseen profetiaan ennalleen asettamisesta.
Jeshua kutsui kahta veljesparia.
Jaakob siunasi veljesparia, Manassea ja Efraimia.
Tässä on kaksi veljesparia. Kaikki sopii yhteen.
Juuri se kohta oli sillä viikolla Tooran lukujakso.
Ystävä vei minut kirkkoon, ja pastori opetti tuosta UT:n katkelmasta.
Jumala yhdisti kaiken sen.
Se teki minuun vaikutuksen. Se oli avain uskoontulossani.
Varmastikin löysit nämä asiat, koska luit Raamattua heprean kielellä.
Juutalainen taustasi auttoi valaisemaan asioita.
Pystyit näkemään Messiaan myös Vanhan testamentin profetioissa.
Aivan. Se vaikutti merkittävästi.
Sitten menit naimisiin.
Kertoisitko, miten Jumala osoitti sinulle tulevan vaimosi?
Jos minulta kysyttäisiin, olenko kokenut ilmestyksiä, -
jossa Jumala puhuu ja näkyy salamointia, vastaisin: "En."
Sellainen on hyvin harvinaista.
Olen hyvin tyyni ja konservatiivinen. Eleetön, en lainkaan tunteellinen.
Istuin luentosalissa sekulaarissa osavaltion yliopistossa.
Se oli englannin kurssi. Tutkimme Raamatun kirjallisuutta.
Näkökulma oli sekulaari, vaikkakin professori oli uskova.
Hän käsitteli Raamattua historiateoksena -
ja puhui Daavidista ja tämän ensimmäisestä vaimosta Miikalista.
Ajattelin, että se on kaunis nimi. Ihmisillähän on erilaisia mieltymyksiä.
Sisäisesti kuulin, tai millä tavalla se nyt tapahtuikin, äänen: -
"Nainen, jonka kanssa menet naimisiin, pitää Miikal-nimestä."
Olin ihmeissäni, mistä se ajatus tuli. - Millainen ajatus tuo on.
En jäänyt miettimään sitä. Luento loppui.
Aioin nousta ylös.
Edessäni istui nuori nainen. Tunsin hänet nimeltä.
Hän käännähti ympäri ja sanoi: "Miikal. Pidän siitä nimestä."
Hän vain totesi sen. Ei jäänyt juttelemaan vaan lähti pois.
Muistan, miten istahdin takaisin tuolilleni. "Mitä äsken tapahtui?"
Se oli perjantai. Odotin maanantaihin.
Katsoin häntä uusin silmin.
Olemme nyt olleet naimisissa 32 vuotta. - Ihana tarina.
Vuosia kului. Teille syntyi kolme lasta.
Sitten isovanhempien kauhuksi päätitte muuttaa Israeliin.
Millainen muutos se oli perheellesi?
Oliko epätoivon hetkiä, jolloin rukoilit: "Jumala, tarvitsen sinua kipeästi nyt."
Jumala kyllä tietää, miten heikko ja vajavainen olen.
Tunnemme monia, joille muutto on ollut vaikea.
Monet ovat palanneet Yhdysvaltoihin tai lähtömaahan.
Meidän muuttomme oli suhteellisen helppo.
Otin sellaisen lähestymistavan, -
että kaikessa kohtaamassani olisi jotain hyvää.
USA:ssa voi samana päivänä avata pankkitilin, saada ajokortin ja muuta.
Israelissa ei. - Vie viikkoja.
Siinä voi kestää pitkään, etenkin jos ei osaa riittävän hyvin hepreaa.
Suhtaudun niin, että joka tilanteessa ja kohtaamisessa opin hepreaa -
ja nautin kokemuksesta. Se ei ole muuttunut yhtään.
Olen kiitollinen jokaisesta päivästä Israelissa.
Kun on kiitollinen ja sanoo, että Jumala toi tänne tarkoitusta varten, -
se muuttaa ajattelu- ja suhtautumis- tavan koko tilanteeseen.
Pyrin suhtautumaan kaikkeen myönteisesti.
Meitä on siunattu hyvillä ystävillä. Olemme saaneet tukea muilta.
Muutto on ollut tosi sujuva ja hyvä.
Jumala on myös pitänyt teistä huolta.
Erittäin paljon. Kun ehdotin vaimolle, että muutetaan Israeliin, -
hän vastusteli aluksi. Jumala ei vielä ollut ilmoittanut hänelle, -
että juutalaisten paluu Israeliin on profeetallista.
Meillä ei ollut resursseja. Meillä oli Amerikassa suuria talousvaikeuksia.
Meillä oli velkaa. Luottokorttivelkaa ja muuta.
Niinpä hän sanoi...
Älä ikinä haasta Jumalaa. Jumala pystyy vastaamaan haasteisiin.
Hän sanoi: "Jos Jumala tekee tämän ja tämän, suostun."
Hän on uskon nainen.
Tarvitsimme taloudellisia resursseja.
Vaimo ajatteli, ettei se ollut Jumalan tahto, ellemme pääse veloista -
ja saamme varat muuttoa varten.
Hän vaati myös, että saamme rahat vuoden elinkustannuksia varten.
Minulla ei ollut ikinä hallussani sellaisia rahoja.
Laulaen tulee, viheltäen menee.
Työskentelin messiaanisen seurakunnan johtajana.
Sivutyönäni toimin finanssipalveluissa 4―6 tuntia viikossa.
Tavallinen myyntipalkkioni oli noin 800 dollaria.
Jumalan huolenpidon ja uskollisuuden ansiosta -
sain erään asiakkaan.
Sen yhden toimeksiannon myötä -
maksoin velkamme ja muuton Israeliin -
ja katoin yli vuoden elinkustannukset.
Liikeasia solmittiin kolmessa päivässä.
Kaikki oli selvää kahdessa viikossa.
Laitoimme muuton suhteen pyörät pyörimään. Kaikki tapahtui nopeasti.
Kun Jumala lähettää, Hän antaa kaiken tarvittavan.
Jos Jumala kutsuu, Hän maksaa viulut.
Olet opiskellut Raamattua paitsi kristillisissä yliopistoissa -
kristillisestä näkökulmasta tohtorinarvoon asti, -
mutta myös rabbiinisissa kouluissa.
Millaista viisautta sieltä voi saada, mitä ei saa muualta?
Usein sanojen merkityksiä. Raamattu koostuu sanoista.
Täytyy ymmärtää alkuperäisessä asiayhteydessä, -
miten kuulijat ymmärsivät profeetan sanat -
tai Jeshuan sanat opetuslapsille.
Kerron yhden esimerkin.
Tutkimme perinteitä ja taustoja.
Kun Jeshua haudattiin -
ja hauta oli tyhjä Hänen ylösnoustua, -
Hänen seuraajansa näkivät haudassa liinoja.
Englannin versioissa on surkeita ratkaisuja.
Se on käännetty nenäliinaksi. Ehkä ruumis voi sairastua flunssaan.
Jotkin puhuvat lautasliinoista. Naurettavaa.
Juutalainen hautaustapa ei ole muuttunut.
Vainajalla on hautavaatteet ja kasvoliina. Se on parempi.
Siitä olen kuullut.
Se on rukousšaali, tallit, -
joista oli leikattu tsitsit-tupsut.
Sitä pidetään pyhänä vaatteena.
Kreikan sana on "saudarion".
Se liittyy muinaisheprean sanaan ja tarkoittaa 'vaatetta'.
Puhumme tärkeästä vaatteesta, rukousšaalista.
Muistamme, että yksi opetuslapsi juoksi haudalle Pietaria nopeammin -
mutta ei mennyt sisään. Pietari meni.
He näkivät, että hautavaatteet olivat erillään -
ja toinen vaate oli taiteltu. Se oli yksinään toisella puolella.
Vain juutalainen tekisi niin.
Roomalainen sotilas ei olisi laittanut epäpuhtaita hautavaatteita erilleen -
Jumalan pyhittämästä, taitellusta rukousvaatteesta.
Tallitia pitää kohdella kunnioittaen. Sitä ei heitetä lojumaan. Se taitellaan.
Kun opetuslapset näkivät sen erillään ja taiteltuna, -
he tiesivät, että vain juutalainen tekisi niin. Kuka se oli? Jeshua.
Siksi Raamattu sanoo, että he näkivät sen ja uskoivat.
Aivan! Kaikki tällaiset pienet yksityiskohdat -
sisältävät paljon merkitystä.
Vielä näistä rabbiinisista kouluista.
Sinulla on ainutlaatuinen tapa tavoittaa rabbeja Israelissa.
Lähestyt heitä hyvin kunnioittavasti ja mielenkiintoisesti.
En vain rabbeja. Monet ortodoksit ovat hyvin oppineita.
Tutkivat pyhiä tekstejä koko ikänsä. - Aivan. Kaikkia oppineita.
Tutkivat raamatuntekstejä tai rabbiinista kirjallisuutta sekaisin.
Itse tapaan tehdä niin, että menen synagogaan, -
ješivakouluun tai bet midrashiin, opintokeskukseen.
Etsin sieltä Tanakin, heprealaisen Raamatun, Vanhan testamentin.
Avaan sen ja kysyn joltakulta, voisiko hän auttaa.
Valtaosa auttaa auliisti.
Tavallisesti he ovat tutkineet tekstejä koko ikänsä.
Heistä on ilo vastata kysymyksiin ja keskustella.
"En ymmärrä tätä. Selittäisitkö?" Totta kai. He vastaavat mielellään.
Mutta he eivät ole parhaita tuntemaan profeettojen sanomaa, -
koska he ovat tutkineet rabbiinisia tekstejä, eivät Jumalan Sanaa.
Heillekin saattaa siis avautua uusia asioita.
"Ajattelin näin. Olenko oikeassa?" Keskustelemme.
"Näin jotain vastaavaa tässä."
Tarkoitus on saada heidät Sanaan. Ei tuputtaa minun mielipiteitäni.
Saada heidät vuorovaikutukseen Sanan kanssa. Rukoilen aina edeltä, -
että Pyhä Henki kohtaa heitä heidän elämäntilanteessaan.
Se rakentaa suhdetta.
Se ei tarkoita, että he ovat aina samaa mieltä tai tulevat uskoon.
Ikinä en ole saanut osakseni vihaa.
Kokemukset ovat olleet myönteisiä. Siitä avautuu aina uusia keskusteluja.
Millaisia oivalluksia he ovat saaneet? Mikä jae tavallisesti puhuttelee heitä?
Usein aloitan keskustelun jostain Messias-profetiasta.
Mutta en yleensä tunnetuimmista. - Etteivät he koe painostusta.
En kysy Jesaja 53:sta tai Sak. 12:sta.
Valtaosa tietää, mitä kristityt uskovat niistä.
Ja olemme aivan oikeassa. Mutta heissä herää vastustus.
Niinpä aloitamme jostain muualta. Yksi hyvä on Psalmi 2.
Psalmeissa ja heprealaisessa runoudessa ainutlaatuista on, -
että ne sisältävät paljon rinnastuksia, -
paitsi merkityksissä ja ajatuksissa, myös kieliopissa.
Tässä Psalmissa on ykseys.
Se yhdistää Herra Jumalan, josta käytetään sanaa "Hashem", -
Jahve-Jumalan sekä Messiaan.
Esitän kysymyksen. "Miksi tämä yhdenvertaisuus -
Messiaan ja Isä-Jumalan välillä." Kuuntelen, mitä he vastaavat.
Psalmin lopussa sanotaan "Nashku bar".
Se tarkoittaa 'puhtautta', 'pyhyyttä'. Arameassa 'bar' tarkoittaa 'poikaa'.
Aina välillä arameaa pujahtaa teksteihin.
Se herättää kysymyksiä ja ajatuksia.
Toivon, että he muistavat tekstin -
ja Pyhä Henki alkaa tehdä heissä työtä illalla tai myöhemmin.
Se on toivomme ja menetelmämme.
Vielä yksi kysymys, ennen kuin voit jakaa profetiasi.
Käyt paljon myös kristillisissä seurakunnissa vaimosi kanssa.
Olet huolissasi eräästä seikasta kristikunnassa.
Kerrotko lyhyesti, mikä on pääsanomasi kristikunnalle?
Valtaosa työstämme on saada ihmiset näkemään, -
että heidän tulee olla kuuliaisia Jumalalle.
Että Jumalan suunnitelma on muuttamatta paras.
Raamattu sanoo: "Hän antaa sinulle, mitä sinun sydämesi halajaa."
Valtaosa kristityistä ajattelee: "Jumala antaa sen, mitä tahdon."
Mutta kirjaimellisesti se on: Jumala laskee sydämellesi omat kaipuunsa."
Hän siis muuttaa sydämeni, niin että olen samaa mieltä Hänen kanssaan.
Sanomani on: Ei tehdä kompromisseja, niin että uskomme, -
että Jumalan tehtävä on täyttää suunnitelmamme ja unelmamme.
Ei. Meidän pitää antautua ja kuunnella, mitä Jumalalla on meille.
Jumalan tehtävä ei ole palvella meitä. Meidän tehtävämme on totella Häntä -
Sanan valossa. Kun olemme kuuliaisia perusasioissa, -
Jumala ohjaa elämäämme sinne, minne Hän tahtoo meidät.
Vasta siellä saavutamme todellisen tyytyväisyyden ja ilon -
sekä voiman mennä eteenpäin Hänen tahdossaan.
Sinulla on tärkeä profeetallinen sanoma.
Voit kertoa sen kameralle. Aikaa on parisen minuuttia.
Olen huomannut, että kristillisissä seurakunnissa opetetaan usein, -
että Israel on menneisyyttä.
Että Jumalalla oli liittokansa, mutta se kapinoi ja liitto on ohi.
Mutta Jeesus opetti Matt. 24:ssä seurakunnalle, uskoville: -
Tarkkailkaa viikunapuuta.
Hoosea 9 kertoo meille, että viikunapuu on Israel.
Meidän tulisi tarkkailla Israelia. Ja asioita on tapahtumassa.
Juutalaisia palaa Israeliin kaikista maailman maista.
Israel kukoistaa. Niin Raamatussa sanotaan.
Kun viikunapuu kukoistaa, tiedätte, että kesä tulee pian.
Hepreaksi 'kesä' on 'kaits'. Se on lähellä sanaa 'kets', 'loppu'.
UT kirjoitettiin kreikaksi. Ihmiset puhuivat hepreaa.
Loppu on siis pian. Tarkkailkaa Israelia, sillä Jumala tekee jotain.
Hän ei hylkää kansaansa eikä unohda liittoaan. Hän tuo heitä takaisin, -
koska Messias tulee takaisin. Hän pelastaa juutalaiskansan.
Tarkkailkaa Israelia. Asetu linjaan Jumalan suunnitelmien kanssa.
Rukoile juutalaisten puolesta, että Jumala avaa silmiä ja sydämiä -
Hänen totuudelleen, sillä muutos on tulossa.
Monet israelilaiset alkavat ymmärtää, -
että heidän ainoita todellisia ystäviään ovat Raamattuun uskovat kristityt.
Rukoilkaa Israelin puolesta. Tarkkailkaa sitä.
Älkää erehtykö luulemaan, että Jumala on hylännyt Israelin -
tai että seurakunta on korvannut sen. Ei. Jeshua: "Tarkkailkaa Israelia."
Kiitos tärkeästä sanomasta ja vierailusta. Tämä oli ilo.
Siunausta työllenne! - Kiitos.
Suomennos: Marianne Tenetz